**VZOREC POGODBE**

|  |  |
| --- | --- |
| **NAROČNIK:**  in  **UPORABNIK:** | **REPUBLIKA SLOVENIJA, MINISTRSTVO ZA ZDRAVJE**  **Štefanova 5, 1000 LJUBLJANA,**  ki ga zastopa Aleš Šabeder, minister  Matična številka: 5030544,  ID številka: SI96395265  (v nadaljnjem besedilu: naročnik)  **UKC MARIBOR**  **Ljubljanska ulica 5, 2000 MARIBOR,**  ki ga zastopa prof. dr. Vojko Flis, dr. med., direktor  Matična številka: 5054150  ID številka: SI56644817  (v nadaljnjem besedilu: uporabnik) |
| ter |  |
| **IZVAJALEC:** | ki ga zastopa      , direktor  Matična številka:  ID številka:  TRR:  (v nadaljnjem besedilu: izvajalec) |
|  |  | |

sklepajo

**POGODBO ŠT……………………….**

**o nakupu naprave za angiografski RTG aparat »bi plane« za Radiološki oddelek v UKC Maribor**

1. **UVODNE DOLOČBE**

**1. člen**

Pogodbene stranke uvodoma ugotovijo, da:

* sklepajo pogodbo na podlagi oddanega javnega naročila po izvedenem odprtem postopku, z oznako       in nazivom **»Nakup za angiografski RTG aparat »bi plane« za Radiološki oddelek v UKC Maribor«,** objavljenem v Uradnem listu EU, št. objave       z dne       in na Portalu javnih naročil RS, št. objave       z dne       (sklep o začetku postopka oddaje javnega naročila, št. 4110-24/2018-8 z dne 24. 4. 2019, odločitev o oddaji javnega naročila, \_\_\_\_\_/\_\_\_, z dne \_\_\_);
* sta dokumentacija v zvezi z oddajo javnega naročila (v nadaljnjem besedilu: dokumentacija) in ponudba izvajalca št.       \_\_\_\_\_\_ z dne      \_\_\_\_\_\_\_ sestavni del te pogodbe, zato so sestavni del te pogodbe tudi vse zahteve in pogoji iz dokumentacije, ki niso izrecno navedene v tej pogodbi;
* je izvajalec v roku 8 dni od prejema poziva, št. ………… z dne …………………, naročniku posredoval podatke iz šestega odstavka 91. člena Zakona o javnem naročanju (Uradni list RS, št. 91/15 in 14/18);
* so sredstva zagotovljena v Načrtu razvojnih programov za leti 2019 in 2020 na proračunskih postavkah 3564 in 875, projekt št. 2711-19-0004, z nazivom »UKC Maribor – nakup naprave angiografskega RTG aparata«.

S to pogodbo se stranke dogovorijo o medsebojnih pravicah, obveznostih in splošnih pogojih glede izvajanja javnega naročila. Izvajalec s podpisom te pogodbe izjavlja, da je seznanjen z vsemi določili te pogodbe, da jih je razumel.

1. **PREDMET POGODBE**

**2. člen**

Nakup opreme za uporabnika obsega dobavo in montažo opreme v skladu z zahtevami iz dokumentacije in po tej pogodbi vključuje namestitev in/ali vgradnjo oziroma montažo dobavljene opreme, zagon in preizkus delovanja, funkcionalni preizkus vse dobavljene opreme in predložitev ustreznih poročil, preverjanje doseganja zahtevanih parametrov (za opremo, kjer je to predvideno v tehničnih zahtevah), predajo vse tehnične dokumentacije za uporabo, obratovanje in vzdrževanje, šolanje uporabnikovega osebja, primopredajo vse dobavljene opreme uporabniku, odpravo napak v času **24-**mesečnega garancijskega roka za vso opremo in **5-**letnega garancijskega roka za vsa GOI dela, ki prične teči s pisno primopredajo opreme naročniku/uporabniku po tej pogodbi ter vzdrževanje opreme v 24-mesečnem garancijskem roku (oprema) in sicer z originalnimi rezervnimi deli.

Predmet pogodbe je tudi izdelava projektne dokumentacije, predhodna demontaža obstoječe naprave s pripadajočo opremo, izvedba GOI del.

Vrsta, lastnosti in opis predmeta pogodbe so podrobno opredeljeni v izvajalčevi ponudbi št.      \_\_\_\_\_\_ z dne      \_\_\_\_\_\_\_\_, dokumentaciji v zvezi z oddajo naročila in naročnikovih tehničnih zahtevah, ki so priloga te pogodbe.

Vse s pogodbo prevzete obveznosti bo izvedel izvajalec v skladu z določili te pogodbe in v skladu z določili razpisne dokumentacije.

Oprema mora biti nova iz redne proizvodnje in še nikoli uporabljena za klinične ali demonstracijske namene. Oprema se dobavi in preizkusi na lokaciji uporabnika.

Obveznost izvajalca za predmet pogodbe, ki je zajet v ceni, so torej vsa intelektualna, fizična, strojna, organizacijska in druga strokovna ter pomožna dela oziroma opravila, ki so potrebna za izvedbo in predajo celotnega predmeta pogodbe, z instalirano, priključeno, zagnano in preizkušeno opremo, ne glede na njihovo vrsto in obseg in ne glede na to, ali so izrecno navedena v pogodbi ali ne – vse v skladu z določilom »ključ v roke« (659. člen OZ), zaradi česar morebitni kasnejši odmiki od ponudbene cene niso možni.

1. **OBSEG POGODBENIH STORITEV**

**3. člen**

S to pogodbo se izvajalec zavezuje, da bo dobavil in montiral predmet pogodbe iz 2. člena te pogodbe v skladu z razpisanimi pogoji, ki so sestavni del te pogodbe, veljavno zakonodajo, skladno z navodili naročnika, uporabnika, strokovno pravilno, ter izvedel za to vsa potrebna GOI dela.

Sestavni del te pogodbe je razpisna in ponudbena dokumentacija z vsemi prilogami.

Izvajalec je znotraj in v okviru dogovorjene pogodbene cene dolžan pridobiti in izdelati vso dokumentacijo, ki je opredeljena v razpisni dokumentaciji in njenimi prilogami ter je potrebna za izvedbo predmeta pogodbe.

Predmet pogodbe je dobava in montaža naprave angiografski RTG aparat »bi plane« – na Radiološkem oddelku v UKC Maribor, s pripadajočo opremo, vključno s predhodno demontažo obstoječe naprave s pripadajočo opremo ter Izvedbo gradbeno obrtniško instalacijskih (GOI) del za obnovo (vzdrževanje) obstoječih prostorov, kjer bo montirana nova oprema, izdelavo projektne dokumentacije, vse v skladu z razpisno dokumentacijo in njenimi prilogami.

Predmet pogodbe je tudi obveznost izvajalca, ki jo bo ta opravil znotraj in v okviru dogovorjene pogodbene cene, da:

* na svoje stroške zagotovi primerno embalažo in transport ter da zaščiti, varuje in zavaruje pogodbeno blago pred vsakovrstnimi poškodbami in da odgovarja za varno delo vse do zapisniške primopredaje pogodbenih del, za splošno varnost pa do poteka garancijskih rokov;
* pravočasno zagotovi in izroči vse potrebne načrte, tehnično in atestno dokumentacijo, ateste oziroma druga dokazila o skladnosti, navodila in druge listine oziroma stvari, potrebne za vgradnjo oziroma montažo, uporabo in vzdrževanje pogodbenega blaga, vključno z navodilom za varno delo in vzdrževanje v slovenskem jeziku, kot tudi garancijske listine, vključno s splošno (skupno) garancijsko izjavo za dobavljeno, vgrajeno oziroma montirano pogodbeno blago. Predmet pogodbe je tudi jamčevanje za napake in odprava le-teh v dogovorjenih rokih v Republiki Sloveniji;
* bo za učinkovito in varno uporabo ter delovanje pogodbenih stvari usposobil (izšolal) potrebno število osebja uporabnika, ki jih bo določil uporabnik.

Predmet pogodbe je tudi obveznost izvajalca, ki jo bo ta opravil znotraj in v okviru dogovorjene pogodbene cene, da izvede vse transportne in druge pomožne storitve ter dobavi vse materiale in proizvode, potrebne za izvedbo pogodbenih del te pogodbe, kot tudi, da prevzame vsa zavarovanja, odgovornost za varnost in zdravje pri delu na gradbiščih in za splošno varnost v zvezi s predmetom pogodbe, ki ga mora izvršiti po tej pogodbi. Pri tem mora izvajalec zajeti tudi vsa dela in ukrepe, ki opredeljujejo pogoje za izvedbo del na gradbišču in drugih določil iz razpisne dokumentacije.

Obveznost izvajalca, ki jo bo ta opravil znotraj in v okviru dogovorjene pogodbene cene, so tudi naslednja opravila, določena z gradbeno zakonodajo, ne glede na to, kateremu udeležencu pri graditvi objekta so naložena: prijaviti gradbišče inšpekciji za delo, upoštevati varnostni načrt gradbišča, izdelati z varnostnim načrtom skladen načrt ureditve gradbišča, upoštevati navodila koordinatorja za varnost in zdravje pri delu, urediti gradbišče v skladu z načrtom ureditve gradbišča, izdelati označbo gradbišča (gradbiščna tabla), izvesti zaključno čiščenje prostorov in opreme, dezinfekcijo in dezinsekcijo instalacij, prostorov in opreme, voditi gradbeni dnevnik ter izdelati, pridobiti in zbrati vse listine, ki so podlaga za uspešen kvalitetni pregled ter pričetek uporabe objekta in opreme.

Predmet pogodbe je tudi obveznost izvajalca, ki jo bo ta opravil znotraj in v okviru dogovorjene pogodbene cene, da bo ob primopredaji poleg ostale pogodbeno in z razpisno dokumentacijo opredeljene dokumentacije predložil tudi naslednjo dokumentacijo:

1. PZI dokumentacijo s popisi in tehničnim poročilom za adaptacijo prostorov diagnostike 8 ter s popisi in tehničnim poročilom za GOI dela, ki so potreba za umestitev točno določenega RTG aparata v prostor;
2. Vse cene GOI del ter dobavljene medicinske in nemedicinske opreme, v obliki kot jih bo zahteval naročnik za potrebe evidentiranja osnovnih sredstev.
3. PID dokumentacija.
4. Poročilo o pregledu ustreznosti izvedbe zaščite pred sevanjem glede na vgrajeni RTG aparat in njemu pripadajočo opremo.
5. Izkaz požarne varnosti – novi ali dopolnjen.
6. Dokazilo o zanesljivosti objekta.
7. Meritve jakega toka.
8. Meritve šibkega toka.
9. Meritve CAT 7.
10. Meritve izenačitve potencialov, ozemljitev.
11. Meritve mikro klime (temperatura, osvetlitev, količina zraka, vlaga).
12. Meritve regulacije in količin zraka.
13. Izjava o pregledu pravilnosti vezave in tesnosti medicinskih plinov.
14. Zapisnike o priklopih in zagonih strojnih in elektro inštalacij.
15. Zapisnike o izvedenem šolanju na strojnih in elektro inštalacijah.
16. Zapisnike o izvedenem šolanju na medicinski in nemedicinski opremi.
17. Navodila za obratovanje in vzdrževanje.
18. Garancije za vsa gradbena in obrtniška dela, opremo in material.
19. Garancije za vse strojne in elektro instalacije in vso strojno in elektro opremo, kakor tudi za izvedena strojna in elektro dela.
20. Garancije za vso medicinsko, nemedicinsko opremo
21. Vso dokumentacijo, ki je nastala tekom izvajanja GOI del, ter dobave in montaže opreme.
22. Druge listine, dokazila iz projektne naloge, razpisne dokumentacije ali določene s pogodbo.

V kolikor bodo za potrebe umestitve nove naprave angiografski RTG naprat »bi plane« v prostor potrebni takšni posegi, ki bodo zahtevali novo gradbeno dovoljenje in potem še pridobitev novega uporabnega dovoljenja mora izvajalec izdelati tudi vso potrebno tehnično in projektno PGD dokumentacijo, s pridobitvijo vseh potrebnih soglasij, ter na osnovi tega pridobiti tudi pravnomočno gradbeno dovoljenje.

Po končani izvedbi del in montaži opreme bo potrebno ponovno opraviti tehnični pregled in pridobiti uporabno dovoljenje.

Za potrebe pridobitve uporabnega dovoljenja za prostor je v takem primeru dolžnost izvajalca:

* izdelati PID dokumentacijo;
* izdelati NOV dokumentacijo;
* izdelati in namestiti navodila, napise, oznake v slovenskem jeziku na pripadajoče dele RTG aparata;
* izdelati vso potrebno dokumentacijo za tehnični pregled, izvesti vse potrebne meritve (električne, zaščite pred sevanjem), izdelati vse potrebne dokumente, elaborate, študije, ki bodo potrebne za pridobitev uporabnega dovoljenja za prostor;
* sodelovati pri izdelavi PGD in PZI z odgovornim vodjem projekta, ter soglasje (podpis in žig) s strani odgovornega vodje projekta na izdelane tehnične rešitve za potrebe tehničnega pregleda;
* izvesti tehnični pregled prostora;
* zagotoviti pridobitev in izročitev vseh potrebnih listih oz. soglasij, mnenj, ekspertiz in dovoljenj, obratovalnih dovoljenj, garancijskih listin, kakor tudi vseh ostalih potrebnih listin in dokumentacije s tehničnega pregleda in faze izvajanja del ter jih predati naročniku.

Obveznost izvajalca, ki jo bo ta opravil znotraj in v okviru dogovorjene pogodbene cene je tudi, da na lastne stroške pravočasno izvede oziroma priskrbi morebitne dodatne raziskave delovišča in jih pravilno upošteva pri izvedbi pogodbenega dela ter organizira, priskrbi in zgradi lastne začasne priključke za električno energijo, telekomunikacijske naprave, vodo in kanalizacijo za potrebe GOI del.

Obveznost izvajalca, ki jo bo ta opravil v okviru dogovorjene pogodbene cene, je tudi upoštevati in prevzeti obveznosti naročnika, ki jih določa Uredba o ravnanju z odpadki, ki nastanejo pri gradbenih delih (Uradni list RS, št. [34/08](http://www.uradni-list.si/1/objava.jsp?sop=2008-01-1360)) ter določila Uredbe o zelenem javnem naročanju, ki se nanašajo na predmet pogodbe (Uradni list RS, št. [51/17](http://www.uradni-list.si/1/objava.jsp?sop=2017-01-2381)). Končno čiščenje objekta se izvede pred primopredajo, kar se ugotovi z zapisniško primopredajo.

**IV.** **POGODBENA VREDNOST**

**4. člen**

Pogodbena cena za vsa pogodbena dela znaša:

|  |  |  |  |  |
| --- | --- | --- | --- | --- |
| ***Z.Š.*** | ***Opis*** | ***EM*** | ***Količina*** | ***Vrednost skupaj na EM brez DDV*** |
| 1. | Dobava in montaža naprave angiografski RTG naprat »bi plane« vključno z vso pripadajočo opremo iz specifikacije zahtev naročnika | kpl. | 1 |  |
| 2. | Demontaža obstoječe opreme z odvozom | kpl. | 1 |  |
| 3. | Pohištvena oprema v skladu s projektno nalogo | kpl | 1 |  |
| 4. | Izdelava vse potrebne projektne dokumentacije vključno z izdelavo posnetka obstoječega stanja | kpl. | 1 |  |
| 5. | Izvedba gradbeno obrtniških in inštalacijskih (GOI) del v skladu s projektno nalogo | kpl | 1 |  |
| 6. | Po mnenju ponudnika potrebna dodatna oprema in dela, ki niso zajeta v razpisni dokumentaciji, katere sestavni del je projektna naloga , so pa po mnenju ponudnika potrebna, da se doseže pogoj »ključ v roke« | kpl. | 1 |  |
|  | | **SKUPAJ v EUR brez DDV** | |  |

(z besedo:       00/100 EUR z DDV)

Pogodbena vrednost vsebuje vse stroške za popolno in kakovostno dokončanje prevzetih dobav ter vse ostale stroške po zahtevah pogojev dokumentacije, predvsem pa:

* dobava in montaža vse opreme in ves potreben drobni instalacijski material za montažo;
* zavarovanje vse opreme pred poškodbami ali izgubo v času dobave, namestitve do prevzema;
* vgradnjo in namestitev ter prilagoditev opreme na vse vrste inštalacijskih priključkov oziroma izvedba vseh potrebnih inštalacij (el. razvod, komunikacijski razvod, …) za zagotovitev funkcionalnosti delovanja ponujene opreme;
* zagon in preizkus funkcionalnega delovanja vse nameščene opreme, pri čemer mora oprema dosegati vse zahtevane parametre;
* vse stroške celotnega šolanja/usposabljanja/izobraževanja, periodičnega izobraževanja osebja uporabnika za pravilno in varno uporabo opreme (poimenski seznam osebja, ki je bilo izšolano, mora biti priloga primopredajnega zapisnika);
* postopek primopredaje uporabniku (količinski in kakovostni prevzem);
* končno temeljito čiščenje po namestitvi in vgradnji vse opreme;
* zagotovitev in predajo certifikatov, izjav o skladnosti, ustrezne tehnične in ostale dokumentacije za uporabo, obratovanje in vzdrževanje v slovenskem jeziku (izjemoma v angleškem jeziku – po odobritvi uporabnika);
* odpravo ali poravnavo stroškov za odpravo vseh napak in poškodb na prostorih, ki bi nastale v času vnosa in namestitve opreme;
* transport opreme do delovišča in prenos do mesta vgradnje;
* popravila vseh okvar na že vgrajeni opremi ali objektu do predaje naročniku oz. uporabniku;
* zaščita podov, sten, stropa, že vgrajene in ostale opreme;
* vsa pomožna sredstva (lestve, odri, naprave, pripomočki);
* stroške za odpravo napak v času vsaj **24** mesecev (oprema) in stroške odprave napak za (GOI dela) **5 let** od prevzema;
* v času garancijske dobe redno vzdrževanje opreme z originalnimi rezervnimi deli, osnovno servisiranje, redne, izredne in periodične preglede vključno z vsemi stroški (stroški dela, transportov, materiala, ostalih posegov, rezervnih delov, potrošnega materiala in ostalega potrebnega materiala in drobnega inventarja za izvajanje storitev itd.).

V pogodbeni vrednosti so zajeti tudi drugi stroški, ki niso posebej specificirani, so pa potrebni za funkcionalno zagotovitev delovanja predmeta pogodbe, ne glede na to, ali so ta dela izrecno navedena v pogodbi ali ne.

|  |  |  |  |
| --- | --- | --- | --- |
|  |  |  |  |

Pogodbena cena je dogovorjena na podlagi določbe »ključ v roke« in zajema stroške potrebne za izvedbo pogodbenih del skladno s ponudbo izvajalca, ureditev gradbišča, dostopa do gradbišča, gradbene pomoči, koordinacije, vse v skladu z Razpisno dokumentacijo in njenimi prilogami.

Cene na enoto iz predračuna so fiksne in nespremenljive do dokončanja vseh pogodbenih del.

Pogodbene stranke soglašajo, da je pogodbena cena nespremenljiva in fiksna do dokončne izvedbe pogodbenih del ter, da gre s tem riziko eventualnega zvišanja cen za elemente, na podlagi katerih je bila določena pogodbena cena materiala in dela v času izvajanja pogodbenih del, na račun izvajalca, in da takšne podražitve ne vplivajo na pogodbeno dogovorjeno ceno.

**V. NAČIN PLAČILA**

**5. člen**

Naročnik je plačnik dobave in montaže opreme iz 2. člena in bo plačilo izvedel trideseti (30.) dan od prejema računa, ki ga izvajalec izstavi na podlagi podpisane dobavnice in primopredajnega zapisnika s strani naročnika in uporabnika ter predložitve garancij za odpravo napak (za opremo in za GOI dela) v garancijskem roku.

Znesek računa mora biti nakazan na transakcijski račun izvajalca:

* banka:
* št. računa:

Izvajalec mora račun naročniku poslati izključno v elektronski obliki (e-račun), skladno z zakonom, ki ureja opravljanje plačilnih storitev za proračunske uporabnike.

Od neupravičeno in/ali nepravočasno plačanih zneskov pripadajo izvajalcu zakonite zamudne obresti.

**VI. PODIZVAJALCI**

**6. člen**

*Velja v primeru, ko izvajalec nastopa s podizvajalci:*

Izvajalec bo dobavo izvedel v sodelovanju s podizvajalci navedenimi v ponudbi1:

|  |  |
| --- | --- |
| 1. |  |
| 2. |  |

*1 Opomba: v primeru sodelovanja s podizvajalci se vpišejo podatki o vseh podizvajalcih: naziv, polni naslov, matična številka, davčna številka, transakcijski račun, zakonite zastopnike, vsaka vrsta del, ki jih bo izvedel podizvajalec – predmet, količino, vrednost (brez DDV), kraj in rok izvedbe teh del. Navedeni podatki so obvezna sestavina pogodbe v primeru podane zahteve podizvajalca/ev po neposrednem plačilu.*

Izvajalec mora med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje storitev in dobav in sicer najkasneje v petih (5) dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi naslednje podatke in dokumente:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva.

Naročnik si pridržuje pravico zavrniti predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo predmetnega javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.

Ker bo izvajalec pri izvedbi pogodbenih obveznosti iz te pogodbe nastopal skupaj s podizvajalci, ki zahtevajo neposredno plačilo, izvajalec v skladu z določili ZJN-3 pooblašča naročnika, da na podlagi potrjenega računa oz. situacije s strani glavnega izvajalca neposredno plačuje podizvajalcem. Podizvajalec mora predložiti soglasje, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec se zavezuje, da bo svojemu računu oz. situaciji obvezno priložil predhodno potrjene račune oz. situacije svojih podizvajalcev.

Izvajalec za vse storitve izvedene po tej pogodbi, ki jih izvedejo podizvajalci, odgovarja kot da bi storitve opravil sam.

**VII.** **ROK**

**7. člen**

Najkasneje v roku desetih dni od sklenitve pogodbe mora izvajalec uporabniku predati podroben terminski plan za vse aktivnosti pogodbenih del, ki temelji na določilih te pogodbe, ter ustrezno bančno garancijo ali kavcijsko zavarovanje za dobro izvedbo vseh pogodbenih obveznosti.

Rok izvedbe vseh del po tej pogodbi je **150 dni od sklenitve pogodbe do končanja vseh del**, tj. ko so uspešno izvedeni vsi kakovostni pregledi, odpravljene vse pomanjkljivosti, izpolnjeni vsi pogoji za delo in izvedena zapisniška primopredaja.

Kakovostni pregledi opreme, prostorov, inštalacij in s tem povezani pregledi, preskusi in meritve se ne štejejo kot prevzem prostora in opreme v uporabo. Izvajalec je dolžan ob prvem kakovostnem pregledu na svoje stroške predložiti vso zahtevano dokumentacijo (atesti, navodila, gradbeni dnevnik, garancijske izjave ...) v skladu z razpisno dokumentacijo in njenimi prilogami. Izvajalec je dolžan v roku 7 (sedem) dni po prejemu zapisniških pripomb oziroma nepravilnosti, ugotovljenih na kakovostnih pregledih, vse ugotovljene nepravilnosti odpraviti. Čas potreben za preglede in odpravo pomanjkljivosti se šteje v pogodbeni rok.

Po uspešno opravljenem testu tehnične kakovosti naprave angiografski RTG naprat »bi plane«, delovne odčitovalne postaje, povezav in integracije ter pregledu prostorov (»tehnični prevzem«) se opravi poskusno obratovanje ter izobraževanje osebja za delo z aparatom ob prisotnosti aplikatorja, kar je osnova za končno primopredajo.

Uspešno izvedena zapisniška primopredaja je pogoj, da se omogoči uporaba prostorov in opreme, da pričnejo teči garancijski roki za GOI dela in opremo, ter čas vzdrževalne dobe.

Primopredaja se izvede, ko so izpolnjeni sledeči pogoji:

* izdelana in predana projektna dokumentacija;
* dokončanje gradbenih, obrtniških in instalacijskih del ter dokončanje dobave in montaže instalacijske, medicinske in vse ostale opreme;
* uspešno opravljeni kakovostni pregledi nad izvedbo navedenih del;
* odprava vseh pomanjkljivosti s kakovostnih pregledov, kar pomeni tudi upoštevanje in odprava vseh s strani uporabnika ter s strani naročnika navedenih pomanjkljivosti in upoštevanje pripomb, ki se nanašajo na neposredno uporabnost prevzetih investicijskih del;
* predana vsa zahtevana dokumentacija, listine, meritve, elaborati, garancijski listi, navodila za uporabo, obratovanje in vzdrževanje v slovenskem jeziku (izjemoma v angleškem jeziku – po odobritvi uporabnika), kompletno tehnično dokumentacijo oz. tehnični opis za vzdrževanje in odpravo napak (Service manual), instalacijska poročila, vključno s konfiguracijo sistema, druge listine, določene s pogodbo.
* izvedena edukacija osebja naročnika/uporabnika ter predana tehnična, spremna in druga dokumentacija ter priročniki za obratovanje in vzdrževanje opreme v skladu z razpisno dokumentacijo in njenimi prilogami,
* izpolnjene vse druge pogodbene obveznosti iz te pogodbe.

O primopredaji se sestavi zapisnik. V primopredajnem zapisniku se izrecno ugotovi, da oprema z montažo in delovanjem v celoti izpolnjuje pogodbene obveznosti.

Izvajalec mora, upoštevaje določila iz specifikacij, kot pogoj za uspešen prevzem opreme, opraviti zagon in preizkus delovanja opreme v prisotnosti odgovorne osebe uporabnika. Primopredajo opreme je mogoče opraviti po izvedenem šolanju osebja uporabnika.

Pred pričetkom šolanja mora ponudnik oz. aplikator opraviti vse potrebne začetne nastavitve angiografskega RTG aparata »bi plane« (osnovne protokole, RIS-mapping in podobno).

Šolanje naj bo izvedeno v treh delih (osnovno, nadaljevalno, napredno) pri čemer skupni čas šolanja “on site” ne sme biti krajši od 20 delovnih dni (delovni dan traja najmanj 7 ur šolanja dnevno) za radiološke inženirje, fizike in zdravnike za vso ponujeno opremo. Izvajalec krije vse stroške takega izobraževanja.

Izvajalec mora po koncu šolanja udeležencem izdati potrdila/certifikate o usposobljenosti.

Oprema, za katero se bo ugotovilo, da kakorkoli odstopa od navedb v dokumentaciji ali ponudbeni dokumentaciji ali ni skladna z določili te pogodbe in s specifikacijami, bo zavrnjena, zaradi česar prodajalec preide v zamudo. Enako velja, če bo neskladnost ugotovljena za katerikoli dokument, ki bi moral biti opremi priložen.

**VIII.** **VIŠJA SILA**

**8. člen**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na katere strani je višja sila nastala, je dolžna sopogodbenika pisno obvestiti o nastopu in tudi o prenehanju višje sile, poleg tega pa mora sopogodbeniku predložiti verodostojne dokaze o obstoju in trajanju višje sile najkasneje v enem dnevu po nastopu oziroma prenehanju višje sile.

**IX.** **OSTALE MEDSEBOJNE OBVEZNOSTI**

**9. člen**

Obveznosti naročnika so:

* dati na razpolago izvajalcu vso dokumentacijo in informacije, s katerimi razpolaga, in so za realizacijo pogodbenih obveznosti potrebne;
* sodelovati z izvajalcem s ciljem, da se prevzete obveznosti izvršijo pravočasno in v vsestransko zadovoljstvo;
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih pogodbenih obveznosti in realizacijo predmeta pogodbe;
* tekoče spremljati izvajanje pogodbenih obveznosti;
* urediti plačilne obveznosti, izhajajoč iz pogodbe;
* izvršiti količinski in kakovostni prevzem opreme in jo predati uporabniku.

**10. člen**

Obveznosti uporabnika so:

* omogočiti izvajalcu nemoteno delo (zagotovitev primernih dostopov, uporabo elektrike, vode..),
* zagotoviti strokovne kadre za pregled in prevzem opreme;
* zagotoviti strokovne kadre za šolanje za uporabo opreme, ki ga organizira izvajalec;
* aktivno sodelovanje pri količinskem in kakovostnem pregledu opreme in jo z zapisnikom prevzeti v uporabo;
* ravnati s prevzeto opremo v času garancijskega roka s skrbnostjo dobrega gospodarja in v skladu z navodili za uporabo in vzdrževanje, ki jih preda izvajalec;
* v času garancijskega roka v roku 24 ur obveščati predstavnika izvajalca o ugotovljenih napakah na opremi in sodelovati pri odpravi napak, če je to zaradi narave napake potrebno;
* po preteku garancijskega roka ravnati z opremo kot dober gospodar in zagotavljati vzdrževanje opreme v skladu z navodili za uporabo in vzdrževanje.

**11. člen**

Izvajalec bo v pogodbeni ceni zajel tudi spodnja navedena določila, ki jih bo pri svojem delu dosledno upošteval:

* + da bo izvedel vse prevzete pogodbene obveznosti strokovno pravilno, kakovostno in v roku, dogovorjenem s to pogodbo ter skladno z zahtevami, navedenimi v tehničnih zahtevah dokumentacije za predmetno javno naročilo;
  + da bo tolmačil naročniku in uporabniku vse nejasnosti iz obsega pogodbenih obveznosti;
  + da bo skrbel za izvedbo pogodbenih obveznosti s skrbnostjo dobrega strokovnjaka;
  + da bo naročniku omogočiti vpogled v izvajanje pogodbenih obveznosti ter upoštevati njegova navodila;
  + da bo na svoje stroške in v roku, ki ga dogovori z naročnikom, izvršil dopolnitve in spremembe prevzetega pogodbenega obsega dobave, če se sporazumno ugotovi, da je izvajalec prevzeto dobavo opravil pomanjkljivo;
  + da bo sproti obveščal naročnika in uporabnika o tekoči problematiki in nastalih situacijah, ki bi lahko vplivale na izvršitev prevzetih pogodbenih obveznosti;
  + da bo zagotovil strokovno usposobljene delavce za vodenje, koordiniranje in izvajanje prevzetih pogodbenih obveznosti;
  + da se bo redno udeleževal sestankov, ki jih sklicuje naročnik oz. uporabnik oz. nadzor;
  + da bo zagotovil ukrepe s področja varnosti in zdravja pri delu in upoštevati navodila strokovnih oseb, ki jih imenujeta naročnik in uporabnik;
  + da bo zagotovil vse ukrepe za varovanja okolja;
  + da bo naročniku omogočil strokovni nadzor nad izvedbo del;
  + da bo izvedel vse ostale aktivnosti, ki jih zahteva veljavna zakonodaja;
  + da bo za vgrajene materiale, naprave in za izvedena dela sproti predložil naročniku predpisane ateste, certifikate in/ali opravil predpisane preizkuse;
  + da bo uporabil samo prvovrstne materiale v kvaliteti, predvideni s tehnično dokumentacijo, v nasprotnem primeru pa bo takoj odstranil z objekta neustrezen material in/ali saniral neustrezno izvedeno delo na način, ki bo zadovoljil zahteve iz tehnične dokumentacije in pravila stroke;
  + da bo med izvajanjem pogodbenih del samostojno poskrbel za varstvo pri delu, varstvo okolja in varstvo pred požarom ter za izvajanje teh ukrepov, za posledice njihove morebitne opustitve pa prevzema polno odgovornost;
  + da je dolžan poskrbeti za deponijo komunalnih odpadkov in da bo ravnal z odpadki, ki nastanejo pri gradbenih delih v skladu z določili UREDBE o ravnanju z odpadki, ki nastanejo pri gradbenih delih (Ur. l. RS, št. 34/08). Za posledice njihove morebitne opustitve pa prevzema polno odgovornost;
  + da bo dela izvedel v sodelovanju s podizvajalci navedenimi v ponudbi, ki je sestavni del te pogodbe;
  + da ne bo zamenjal katerega od navedenih podizvajalcev brez predhodnega soglasja naročnika/uporabnika in ob pogoju, da novi izvajalec izpolnjuje pogoje za podizvajalce iz razpisne dokumentacije. Zamenjavo predlaga izvajalec s pisno vlogo, kateri morajo biti priložena tudi vsa dokazila o tem, da podizvajalec izpolnjuje razpisane pogoje za podizvajalca;
  + da bo skrbel za izvedbo del s skrbnostjo dobrega gospodarja in strokovnjaka;
  + da bo naročniku in uporabniku omogočil vpogled v izvajanje pogodbenih del ter da bo upošteval njihova navodila;
  + da bo varoval in zavaroval gradbišče;
  + da bo za vsako predlagano spremembo, za katero meni, da je utemeljena, predhodno pridobil pisno soglasje odgovornega vodje projekta, nadzornika, uporabnika in naročnika;
  + da bo opravljal GOI dela skladno s projektno dokumentacijo, terminskim planom in veljavno zakonodajo;
  + da bo upošteval navodila in zahteve naročnika in uporabnika v zvezi z zagotavljanjem čim manj motenega izvajanja dejavnosti uporabnika med izvajanjem del;
  + da bo zagotovil ustrezno zaščito prostorov, ki neposredno mejijo na območje gradnje ter po opravljenih delih prostore očistiti ter sanirati morebitne poškodbe, nastale zaradi izvajanja del;
  + da bo upošteval vse zahteve, navedene v razpisni dokumentaciji in na to nanašajoče se navedbe iz ponudbene dokumentacije izvajalca, ki je sestavni del te pogodbe,
  + da bo sodeloval s svojimi podizvajalci in dobavitelji opreme pri uskladitvi vseh detajlov;
  + da bo na podlagi terminskega plana del izdelal načrt montaže in organizacije gradbišča, ki mora biti potrjen s strani vseh udeležencev gradnje in predhodno usklajen z uporabnikom;
  + da bo izvedel vse zagone naprav s strani pooblaščenih serviserjev, le ti morajo sodelovati pri garancijskih meritvah in usposabljanju osebja;
  + da bo izvedel vsa pripravljalna in končna dela, zajel prevozne in manipulativne stroške, stroške zavarovanja, stroške ustreznega  gradbenega oz. montažnega zavarovanja, stroške zavarovanja projektiranja, splošne stroške, organiziranje zapor zaradi gradnje/montaže, stroške najema avtodvigala, čiščenje gradbišča, ipd.;
  + da bo odpravil in poravnal vse morebitne stroške za odpravo vseh napak, popravil in poškodb na prostorih in sistemih, ki bi nastale v času vnosa in namestitve opreme;
  + da bo izvedel zaščito podov, sten, stropa, že vgrajene in ostale opreme pred vnosom in montažo dobavljene opreme;
  + da bo s svojimi izvajalci upošteval omejitve glede izvajanja hrupnih del, ki jih bo predhodno dogovoril z uporabnikom;
  + da bo dnevno čistil prostore in dostope do gradbišča preko delujočih prostorov uporabnika do stopnje, kot je za dejavnost uporabnika potrebno;
  + da bo v ceni upošteval in zajel vsa pomožna sredstva (lestve, odri, naprave in drugi pripomočki);
  + da bo izvedel končno temeljito čiščenje po namestitvi in vgradnji celotne opreme;
  + da bo upošteval in podpisal Pisni sporazum o skupnih varnostnih ukrepih na skupnem delovišču;
  + da bo uredil varnostno označevanje dostopov v prostore diagnostike ter označevanje varnostnih območij (kot npr. z napisi, talnimi oznakami), skladno s priporočili standardov kakovosti;
  + da bo poskrbel za namestitev in montažo vse dobavljene opreme, pri čemer bo poskrbel tudi za morebitne prilagoditve na vse vrste inštalacijskih priključkov;
  + da bo vsa oprema dobavljena pod pogoji, določenimi v razpisni dokumentaciji in v pogodbi.

1. **ODGOVORNI PREDSTAVNIKI POGODBENIH STRANK**

**12. člen**

Pooblaščeni zastopnik naročnika po tej pogodbi/skrbnik pogodbe je      , tel. št.      . E-pošta:

Namestnik pooblaščenega zastopnika naročnika po tej pogodbi / skrbnika pogodbe je      , tel. št.      E-pošta:

Namestnik nadomešča skrbnika pogodbe v času njegove odsotnosti z vsemi pooblastili skrbnika pogodbe.

Pooblaščeni zastopnik uporabnika po tej pogodbi je      , tel. št.      E-pošta:

Skrbnik te pogodbe za uporabnika je: ……………………………….

Pooblaščeni zastopnik prodajalca po tej pogodbi je      , tel. št.      ,

E-pošta:

Navedeni pogodbeni predstavniki so pooblaščeni, da zastopajo pogodbene stranke v vseh vprašanjih, ki se nanašajo na realizacijo predmeta pogodbe.

**Vodja del za vodenje** GOI del (oz. vodja vseh GOI del) na strani **izvajalca** je:

Ime in priimek:

Tel. št.:

E-pošta:

**Vodja projekta (odgovorni vodja projekta in pooblaščeni arhitekt)** na strani **izvajalca** je:

Ime in priimek:

Tel. št.:

E-pošta:

Pogodbeni stranki sta dolžni obvestiti nasprotno stranko o zamenjavi skrbnikov pogodb v roku treh (3) dni po zamenjavi.

Vsa obvestila strank in ostale pomembne komunikacije morajo biti poslane nasprotni stranki po pošti, pisno. Pomembne komunikacije so tiste, ki zadevajo določbe te pogodbe, potek GOI del, storitev in dobav, projektno dokumentacijo ter spremembe teh, situacije, prevzeme in potrjevanja, plačila, naročila, odredbe, opomine in pritožbe. Komunikacije, ki imajo za posledico spremembo GOI del, pogodbene cene ali pogodbenega roka kot tudi vsi dokumenti, ki so podlaga za plačilo ali zavrnitev, se pošiljajo pisno (priporočeno). Operativne komunikacije brez zgoraj naštetih učinkov lahko potekajo preko telefona ali na elektronski način. Vsa pisanja in elektronska pošta mora biti naslovljena na pristojne kontaktne osebe v skladu s to pogodbo.

**13. člen**

Izvajalec mora pogodbene obveznosti izvajati s priglašenimi kadri, za katere je bilo ugotovljeno, da izpolnjujejo naročnikove pogoje za izvedbo javnega naročila, ter da lahko izvajalec individualno priglašeni kader zamenja samo po predhodnem soglasju naročnika in uporabnika, če dokaže, da tudi novi kader izpolnjuje vse kadrovske in referenčne zahteve iz dokumentacije.

**XI.** **POGODBENA KAZEN**

**14. člen**

V primeru, da izvajalec po svoji krivdi zakasni z izpolnitvijo pogodbenih obvez, lahko naročnik izvajalcu za vsak koledarski dan zamude zaračuna pogodbeno kazen v višini 0,5 % skupne pogodbene vrednosti iz 4. člena te pogodbe. Skupna pogodbena kazen je lahko največ 10 % skupne pogodbene vrednosti v EUR z DDV. Pogodbena kazen se obračuna pri plačilu pogodbenih obveznosti.

Ne glede na prejšnji odstavek tega člena izvajalec odgovarja naročniku za vso škodo, ki bi jo povzročil naročniku ali tretjim osebam kot tudi za stroške, ki bi jih naročnik utrpel zaradi pomanjkljivo ali nepravilno opravljenih pogodbenih obveznosti.

Če bo škoda, ki jo bo zaradi zamude utrpel naročnik oziroma uporabnik, večja od pogodbene kazni, ima naročnik oziroma uporabnik pravico zahtevati razliko do polne odškodnine in unovčiti finančno zavarovanje za dobro izvedbo pogodbenih obveznosti.

Uveljavitev pravice do pogodbene kazni se lahko zahteva najpozneje ob podpisu primopredajnega zapisnika. Pogodbena kazen se obračuna na način, da se znesek pogodbene kazni odšteje od pogodbene vrednosti pri obveznosti plačila.

Naročnik ima pravico zahtevati povračilo škode zaradi neizpolnitve, zamude z izpolnitvijo ali izpolnitve z napakami in ima hkrati pravico do pogodbene kazni.

V primeru, da naročnik prekine pogodbo iz razlogov navedenih v 2. odstavku 30. člena te pogodbe, ima naročnik pravico do pogodbene kazni v višini 5 % pogodbene vrednosti z DDV.

Naročnik si pridržuje pravico prekiniti pogodbo z izvajalcem in uveljavljati pogodbeno kazen do polne višine le te, ali vztrajati pri pogodbi in uveljavljati pogodbeno kazen do polne višine ali delno, če izvajalec v času izvedbe del ne bo zagotavljal redne prisotnosti nominiranih kadrov na gradbišču.

**XII.** **ZAŠČITA OKOLJA**

**15. člen**

Izvajalec mora v času trajanja gradnje in priprave prostora na svoje stroške izvesti vse potrebne ukrepe za zaščito okolja v skladu z veljavno zakonodajo. Stroški za spremljanje in izvedbo sanacijskih ukrepov za varstvo in zaščito okolja morajo biti vsebovani v ponudbeni ceni.

Izvajalec mora delo organizirati tako, da:

* se pri gradnji uporablja čisto tehnologijo in brezhibne stroje;
* za gradnjo uporablja stroje, izdelane skladno z emisijskimi normami za tresljaje, ki jih povzročajo gradbeni stroji;
* bo na gradbišču hranil ali začasno skladiščil odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov;
* bo sproti oddajal gradbene odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov zbiralcu oziroma predelovalcu le-teh ter naročniku/uporabniku predložil potrdilo o tem;
* bodo vsi ostanki gradbenega materiala in kakršnih koli drugi odpadki odpeljani na primerno deponijo t.j. urejena odlagališča gradbenega materiala, da ne bi v času gradnje prišlo do onesnaženja.

Izvajalec mora znotraj in v okviru dogovorjene pogodbene cene zagotoviti shrambo in začasno skladiščenje gradbenih, komunalnih in drugih odpadkov na delovišču tako, da do dne odvoza odpadkov iz delovišča ne onesnažujejo okolja (uporaba zabojnikov, primerna zbirna mesta na delovišču,…). Koncesionarju (zbiralcu odpadkov, kateri ima ustrezno potrdilo o vpisu v evidenco zbiralcev odpadkov pri Agenciji RS za okolje) za zbiranje in predelavo le-teh mora biti omogočen dostop do njih na način, ki mu bo omogočil neoviran prevzem in odvoz le-teh. Naročnik/uporabnik pooblašča izvajalca za oddajo gradbenih, komunalnih in drugih odpadkov koncesionarju. Izvajalec mora ob koncu gradnje predati naročniku/uporabniku vse evidenčne liste odpeljanih odpadkov v skladu s predpisi, ki urejajo predmetno problematiko.

**XIII. VAROVANJE IN UPRAVLJANJE GRADBIŠČA**

**16. člen**

Izvajalec mora ustrezno zavarovati dele objekta oziroma prostore uporabnika, ki jih bo uporabljal pri izvajanju del.

Vsakršno poškodovanje obstoječe komunalno - energetske ali druge infrastrukture, naprav, napeljave, objektov, bremeni izvajalca. Izvajalec nosi stroške ureditve, ki je določena v tem členu in ki bi nastali zaradi neizvajanja zgornjih zahtev.

**XIV.** **JAMSTVA IN OBVEZNOSTI IZVAJALCA**

**17. člen**

Izvajalec jamči, da bodo dela opravljena kakovostno, v skladu z veljavnimi predpisi in standardi ter v skladu s specificiranimi zahtevami naročnika.

**XV.** **GARANCIJSKI ROKI, VZDRŽEVANJE, ODPRAVA NAPAK OPREME – NAPRAVE ZA ANGIOGRAFSKI RTG APARAT »BI PLANE«**

**18. člen**

Izvajalec garantira, da je oprema, dobavljena po tej pogodbi, nova in nerabljena ter da predstavlja najnovejši model oziroma izvedbo, ki vključuje zadnje spremembe in izboljšave v konstrukciji in materialih. Izvajalec tudi garantira, da oprema nima napak ali pomanjkljivosti, ki bi izhajale iz konstrukcije, uporabljenih materialov ali iz kakršnekoli napake ali opustitve na strani izvajalca.

Garancijski roki pričnejo teči z dnem podpisa zapisnika vseh pogodbenih strank o uspešni primopredaji in so po tej pogodbi naslednji:

* za vso opremo, ki je zajeta v pogodbeni ceni in je vključena v 1. in 3. točki tabele - predmeta nabave v 4. členu te pogodbe, 24 mesecev od izvedene primopredaje del;
* za kakovost izvedenih del, ki so zajeta v pogodbeni ceni in so vključena v 5. točki predmeta nabave v 4. členu te pogodbe: »Izvedba gradbeno obrtniško instalacijskih (GOI) del v skladu s projektno nalogo«, pet let od izvedene primopredaje del.

Izvajalec je dolžan na svoje stroške odpraviti vse pomanjkljivosti, za katere jamči in ki se pokažejo med garancijskim rokom.

Garancijski roki začnejo teči z dnem, ko bodo dela končana, tehnično pregledana, pod pogojem, da morajo biti pred tem odpravljene vse pomanjkljivosti, ugotovljene med gradnjo ali ob prevzemu ter po uspešno opravljeni primopredaji.

Če je oprema v garancijskem roku zamenjana ali bistveno popravljena, začne teči garancijski rok znova in je izvajalec dolžan izročiti nov garancijski list.

**19. člen**

Izvajalec zagotavlja v času **24-**mesečnega garancijskega roka »popolno« preventivno in korektivno vzdrževanje opreme.

Preventivno vzdrževanje pomeni zagotavljanje izvajanja rednega vzdrževanja, število rednih vzdrževalnih servisov po navodilih proizvajalca, vključno z vsemi rezervnimi deli in potrošnim materialom, stroški dela in potnimi stroški (npr. kontrolo stanja opreme in njene funkcionalnosti, preverjanje in optimiranje funkcijskih parametrov delovanja, umerjanje in izvedba potrebnih meritev, čiščenje in kontrola opreme, izdaja servisnega poročila in nalepka na opremi z datumom in podpisom izvedbe pregleda.

Preventivno vzdrževanje se izvaja v naprej določenih obdobjih in je v skladu s predpisanimi proizvajalčevimi kriteriji (protokolom), z namenom, da se zagotovi varno delovanje, zmanjša možnost okvar ter zagotovi stalno optimalno delovanje opreme. Preventivno vzdrževanje se izvaja v času rednih delovnih ur in v terminih, ki so usklajeni s uporabnikom.

Korektivno vzdrževanje pomeni servisna popravila/odpravo napak na opremi z zamenjavo iztrošenih, okvarjenih delov in potrošnega materiala za predmetno opremo ter vzpostavitev naprav v fazo pravilnega in brezhibnega delovanja. Servis se opravlja po pozivu uporabnika z vključenimi vsemi rezervnimi deli in potrošnimi materiali ter ostalim potrebnim materialom in drobnim inventarjem za izvajanje storitev, vključno s transportnimi in vsemi ostalimi stroški.

Vzdrževanje v garancijskem roku: v času trajanja garancijskega roka mora izvajalec brezplačno zagotavljati preventivno in korektivno vzdrževanje opreme, z originalnimi rezervnimi deli.

Servisna dela, ki so potrebna zaradi strojeloma ali napačnega ravnanja uporabnika z opremo, ne pomenijo vzdrževalnih del in jih je izvajalec upravičen zaračunati po ceniku rezervnih delov iz njegove ponudbe.

Ob tem mora izvajalec –serviser zagotavljati enak odzivni čas, kot v garancijskem roku in izvajati tudi vsa intervencijska popravila-servisiranje.

**20. člen**

Prijava napake mora biti izvedena pisno - po elektronski pošti. Pri prijavi okvare je potrebno navesti: a) ime uporabnika in ime osebe, ki okvaro prijavlja, b) lokacijo naprave, c) vrsto in tip naprave v okvari, d) opis okvare.

Odzivni čas za prihod serviserja na lokacijo za popravilo opreme pri uporabniku oz. odzivni čas za pričetek daljinske odprave napake je 4 ure od pisne prijave napake s strani uporabnika (na elektronski naslov skrbnika na strani izvajalca, naveden v 12. členu pogodbe).

Rok za odpravo napake je največ 72 ur od prihoda izvajalca - serviserja na lokacijo za popravilo opreme pri uporabniku oz. od pričetka daljinske odprave napake.

Servisiranje se opravlja praviloma pri uporabniku.

Če izvajalec v dogovorjenem roku ne bo odpravil napak na opremi, lahko naročnik s katerimkoli pooblaščenim serviserjem izvrši vse aktivnosti, ki so potrebne za odpravo napak. Vse rizike in stroške, ki bi izhajali iz takšnega ukrepanja naročnika, nosi izvajalec.

V primeru, da popravilo ne bo možno, bo izvajalec v čim krajšem možnem času oziroma najkasneje v roku 60-ih dni po preteku roka za odpravo napak, brezplačno nadomestil opremo oziroma njene dele in okvarjene montažne dele po specifikaciji iz ponudbe, s katero se je prijavil na javno naročilo iz 1. člena te pogodbe, sicer bo to storil uporabnik v breme izvajalca.

Izvajalec jamči za kakovost opravljenih storitev šest (6) mesecev od dneva popravila. Za zamenjane rezervne dele začne teči garancijski rok od dneva popravila.

Izvajalec se zavezuje zagotavljati nadomestne dele še najmanj 7let po izteku garancijskega roka.

**21. člen**

Pogodbena oprema in pogodbena dela bodo izdelana oziroma izvedena kakovostno, sodobno, skladno z veljavnimi predpisi in normativi.

Izvajalec je dolžan dopustiti in omogočiti naročniku in uporabniku učinkovit nadzor nad kakovostjo, količino in rokom dobavljene opreme in opravljenih storitev, skladno z zahtevami iz dokumentacije za predmetno javno naročilo.

Pomanjkljivosti in napake v zvezi z gradbenimi deli oziroma materiali, ki so predmet te pogodbe in ki se pokažejo v garancijskem roku, bo izvajalec odpravil na lastne stroške.

Napake v zvezi z GOI deli in vgrajeno gradbeno (inštalacijsko) opremo bo izvajalec odpravil v roku 72 ur šteto od trenutka prejema obvestila o napaki. Odzivni čas pooblaščenega servisa za gradbeno (inštalacijsko) opremo mora biti največ 12 ur od sprejema sporočila o vrsti okvare do prihoda v Univerzitetni klinični center Maribor z namenom odprave okvare. V kolikor napaka ni odpravljena v tem roku, je izvajalec dolžan zamenjati tak del opreme s funkcionalno enakovrednim delom opreme.

Če je napaka takšne narave, da običajna uporaba gradnje ni mogoča, je izvajalec dolžan napako odpraviti oziroma vzpostaviti začasno delujoče stanje v roku, ki ga v zapisniku dogovorita pogodbeni stranki. Če se enaka ali podobna napaka na istem elementu ponovi trikrat zaporedoma, je izvajalec dolžan element zamenjati.

V kolikor se izkaže, da je bila intervencija izvedena zaradi vzrokov, ki niso zajeti v garancijskem vzdrževanju, se naročnik oz. uporabnik obvezuje izvajalcu poravnati vse s tem nastale stroške (delovne in potovalne ure) po veljavnem ceniku izvajalca.

Če izvajalec v dogovorjenem roku iz drugega odstavka tega člena ne odpravi napake, lahko naročnik oz. uporabnik na stroške izvajalca odpravo napake naroči drugemu izvajalcu.

**XVI. FINANČNA ZAVAROVANJA IN GARANCIJA**

**22. člen**

Izvajalec mora najkasneje v **10** dneh od podpisa pogodbe, kot pogoj za veljavnost pogodbe, naročniku izročiti finančno zavarovanje (bančno garancijo ali kavcijsko zavarovanje) za dobro izvedbo pogodbenih obveznosti v višini 10 % od skupne pogodbene vrednosti v EUR brez DDV iz 4. člena te pogodbe, ki ga lahko naročnik uvnovči v naslednjih primerih, če izvajalec:

* ne prične izvajati svojih pogodbenih obveznosti v skladu z določili sklenjene pogodbe ali
* ne izpolni svojih pogodbenih obveznosti v skladu z določili sklenjene pogodbe ali
* pravočasno ne izpolni svojih pogodbenih obveznosti v skladu z določili sklenjene pogodbe ali
* pravilno ne izpolni svojih pogodbenih obveznosti v skladu z določili sklenjene pogodbe ali
* preneha izpolnjevati svoje pogodbene obveznosti v skladu z določili sklenjene pogodbe.

Predložitev zavarovanja za dobro izvedbo pogodbenih obveznosti je pogoj za veljavnost pogodbe.

Finančno zavarovanje za dobro izvedbo pogodbenih obveznosti mora biti veljavno vsaj še 30 (trideset) dni po poteku roka za dokončno izvedbo pogodbenih obveznosti oziroma do predložitve garancij (za opremo in za GOI dela) za odpravo napak v garancijskem roku. Dokončna izvedba pogodbenih obveznosti pomeni prevzem opreme oz. podpis primopredajnega zapisnika s strani pooblaščenih predstavnikov naročnika, uporabnika in izvajalca.

**23. člen**

Izvajalec mora ob najkasneje v **10** delovnih dneh od podpisa primopredajnega zapisnika naročniku izročiti finančno zavarovanje (bančno garancijo ali kavcijsko zavarovanje) za odpravo napak v garancijskem obdobju v višini 5 % od vrednosti naprave angiografski RTG aparat »bi plane« s pripadajočo opremo in pohištveno opremo (skupne vrednosti točke 1. in točke 3 iz Tabele št. 2, v EUR brez DDV iz 4. člena te pogodbe, ki ga lahko naročnik uvnovči, če izvajalec ne bo izvrševal garancijskih obveznosti v rokih in na način, kot je opredeljeno v tej pogodbi.

Izvajalec mora najkasneje v **10** delovnih dneh od podpisa primopredajnega zapisnika naročniku izročiti finančno zavarovanje (bančno garancijo ali kavcijsko zavarovanje) za odpravo napak v garancijskem obdobju v višini 5 % od vrednosti GOI del (vrednost točke 5 iz Tabele št. 2, v EUR brez DDV iz 4. člena te pogodbe, ki ga lahko naročnik uvnovči, če izvajalec ne bo izvrševal garancijskih obveznosti v rokih in na način, kot je opredeljeno v tej pogodbi.

V kolikor se garancijski rok podaljša, se mora hkrati podaljšati za enak čas tudi rok trajanja zavarovanja za odpravo napak v garancijskem roku.

Finančno zavarovanje za odpravo napak v garancijski dobi velja od dneva primopredaje najmanj 10 dni dlje od trajanja garancije, to je 24 mesecev za opremo in 5 let za GOI dela.

**24. člen**

Če izvajalec ne odpravi napak v dogovorjenem roku, jih je po načelu dobrega gospodarja upravičen odpraviti naročnik oz. uporabnik in to na račun izvajalca. V tem primeru bo naročnik unovčil bančno garancijo ali kavcijsko zavarovanje za odpravo napak v garancijskem roku.

Če izvajalec ne predloži bančnih garancij ali kavcijskega zavarovanja za odpravo napak (za opremo in za GOI dela) v predpisanem roku, ima naročnik pravico vnovčiti zavarovanje za dobro izvedbo pogodbenih obveznosti.

**XVII. OPREMA, VZDRŽEVANJE, KAKOVOST, NADZOR**

**25. člen**

Uporabnik je z izvajalcem poleg te pogodbe sklenil tudi »Pogodbo vzdrževanju opreme«. V slednji pogodbi so navedene vse podrobnosti v zvezi z vzdrževanjem naprave za angiografski RTG aparat »bi plane« s pripadajočo opremo v obdobju vzdrževanja. Obdobje vzdrževanja naprave za angiografski RTG aparat »bi plane« s pripadajočo opremo, ki prične teči od dneva primopredaje dalje, sestavlja 24-mesečno garancijsko obdobje za napravo za angiografski RTG aparat »bi plane« s pripadajočo opremo in 7-letno izvengarancijsko obdobje vzdrževanja naprave za angiografski RTG aparat »bi plane« s pripadajočo opremo.

**26. člen**

Pogodbena oprema in pogodbena dela bodo izdelani oziroma izvedeni kakovostno, sodobno, skladno z veljavnimi predpisi in normativi.

**27. člen**

Izvajalec je dolžan dopustiti in omogočiti naročniku oz. naročniku/uporabniku učinkovit nadzor nad kakovostjo dobavljenih stvari in opravljenih storitev.

**XVIII. POSLOVNA SKRIVNOST IN ZAUPNI PODATKI**

**28. člen**

Pogodbene stranke so sporazumne, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujejo, da bodo vse podatke skrbno varovali in jih uporabljali izključno v zvezi z izvedbo te pogodbe.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, ki predstavljajo poslovno skrivnost, pri delu z njimi pa morajo ti ravnati z največjo mero skrbnosti.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.

Izvajalec sme objaviti svojo poslovno skrivnost povezano z naročnikom samo ob izrecnem pisnem dovoljenju naročnika.

Izvajalec ne sme v imenu naročnika brez njegovega soglasja dajati izjav (ustno, pisno ali preko elektronske pošte) za javnost, neposredno, preko medijev ali preko predstavnikov medijev. Prav tako ne sme dajati kakršnakoli zagotovila in izjave tretjim osebam o izvajanju storitev. Vsa uradna komunikacija mora potekati preko naročnika oziroma po pooblastilu naročnika.

1. **PROTIKORUPCIJSKA KLAVZULA**

**29. člen**

Ta pogodba je nična, če pri tej pogodbi kdo v imenu ali na račun izvajalca, predstavniku ali posredniku naročnika ali uporabnika obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku, posredniku.

V kolikor izvajalec/podizvajalec na podlagi poziva naročnika, da neresnične podatke o navedenih dejstvih, ima to za posledico ničnost pogodbe.

**XX.** **PRENEHANJE POGODBE**

**30. člen**

Pogodba preneha veljati zlasti:

1. z njeno izpolnitvijo;
2. na temelju sporazuma;
3. z enostranskim odstopom iz razlogov in pogojev, ki so določeni s to pogodbo;
4. zaradi nastopa višje sile;
5. iz drugih razlogov določenih v tej pogodbi oz. zakonu.

**Razvezni pogoj**

Ta pogodba je sklenjena pod razveznim pogojem, ki se uresniči, če je naročnik seznanjen, da:

* je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali
* da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**31. člen**

Naročnik lahko odpove pogodbo. Odpovedni rok je 1 (en) mesec. Odpoved mora biti pisna.

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od te pogodbe. V primeru odstopa sta pogodbeni stranki dolžni ugotoviti delež izvršenih del, poravnati medsebojne obveznosti iz te pogodbe in nastalo škodo. V primeru, da škodo iz tega odstavka ni možno določiti, se ta obračuna v višini 40% od pogodbene kazni in vrednosti morebitnih aneksov k tej pogodbi.

Naročnik lahko odstopi od pogodbe brez odpovednega roka, zlasti v naslednjih primerih:

1. napaka v izvedbi, ki bistveno zmanjša pomen posla,
2. izvajalec ne prične z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik oz. po svoji krivdi zamuja z deli več kot 10 dni,
3. izvajalec ne dosega pogodbeno dogovorjene kvalitete in te ne vzpostavi niti v naknadnem roku, ki mu ga določi naročnik,
4. izvajalec prekine z deli brez pisnega soglasja naročnika,
5. izvajalec zamuja s kritičnimi faznimi roki in teh zamud ne nadoknadi niti v naknadnem roku, ki mu ga določi naročnik,
6. izvajalec izvaja storitve z drugimi podizvajalci, ki niso bili navedeni v ponudbi izvajalca z dne

\_\_\_\_\_\_\_\_\_\_\_, brez predhodnega pisanega soglasja naročnika.

1. je proti izvajalcu uveden postopek zaradi insolventnosti ali stečajni postopek;
2. če izvajalec v času izvedbe del ne bo zagotavljal redne prisotnosti nominiranih kadrov na gradbišču.

V primerih iz prve do šeste alineje prejšnjega odstavka tega člena je izvajalec dolžan plačati pogodbeno kazen v višini 20 % pogodbene vrednosti, za kar izstavi naročnik račun.

Naročnik lahko odstopi od pogodbe z dnem, ko izvajalec prejme pisno obvestilo o odpovedi pogodbe v primeru ogrožanja zdravja, življenja, varnosti ali celovite stabilnosti gradnje ali v primeru, ko je dosežena maksimalna višina pogodbene kazni.

Pisno obvestilo o odpovedi pogodbe mora biti poslano drugi pogodbeni stranki priporočeno s povratnico. V obvestilu mora biti navedeno, na podlagi česa se pogodba odpoveduje.

Ne glede na to katera od pogodbenih strank odstopa od pogodbe, je izvajalec dolžan izvršena dela zavarovati tako, da jih zaščiti pred propadanjem, stroške teh del pa nosi tista od strank, ki je odgovorna za razdrtje pogodbe.

Izvajalec je dolžan v vseh zgoraj navedenih primerih na svoje stroške umakniti z gradbišča svoje delavce, opremo in delovna sredstva, odstraniti začasne objekte ter očistiti objekt in gradbišče v roku osmih (8) dni po razdrtju pogodbe.

**XXI.** **REŠEVANJE SPOROV**

**32. člen**

Pogodbene stranke so sporazumne, da bodo morebitna nesoglasja oz. spore reševale predvsem sporazumno, če v tem ne bi uspele, pa bo v sporih odločilo pristojno sodišče glede na sedež naročnika.

**XXII. KONČNE DOLOČBE**

**33. člen**

Pri izvajanju določil iz pogodbe in izpolnjevanju medsebojnih obveznosti, ki so opredeljene v tej pogodbi, veljajo določila Obligacijskega zakonika in drugih predpisov, ki urejajo to področje.

V primeru razveze pogodbe je dolžna stranka, na strani katere so nastali razlogi za razvezo, povrniti drugi stranki vso škodo, ki bi ji nastala zaradi razveze.

Kakršne koli spremembe te pogodbe so možne le v pisni obliki in ob soglasju vseh pogodbenih strank.

V primeru statusne spremembe pogodbenih strank, se vse obveznosti po tej pogodbi prenesejo na njihove pravne naslednike.

**34. člen**

Pogodba stopi v veljavo z dnem, ko jo podpišejo vse pogodbene stranke in ko izvajalec predloži naročniku finančno zavarovanje za dobro izvedbo pogodbenih obveznosti.

Pogodba velja do zaključka vseh del in preteka garancijskih rokov.

Pogodba se lahko spremeni ali dopolni s pisnim aneksom, ki jo sprejmejo in podpišejo vse pogodbene stranke. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Pogodba je sestavljena v sedmih (7) izvodih, od katerih prejme naročnik tri (3) izvode, uporabnik in izvajalec pa vsak po dva (2) izvoda.

Sestavna dela pogodbe sta:

* dokumentacija javnega naročila,
* ponudbena dokumentacija izvajalca.

št.: št.:

|  |  |
| --- | --- |
| Ljubljana, dne | , dne |
| Naročnik: | Izvajalec: |
| REPUBLIKA SLOVENIJA  MINISTRSTVO ZA ZDRAVJE  Aleš Šabeder  minister  št.: |  |
| Maribor, dne |  |
| Uporabnik: |  |
| UKC MARIBOR  prof. dr. Vojko Flis, dr. med.  direktor |  |